**ԱՄՓՈՓԱԹԵՐԹ**

**«ԵՎՐԱՍԻԱԿԱՆ ՏՆՏԵՍԱԿԱՆ ՄԻՈՒԹՅԱՆ ԵՎՐԱՍԻԱԿԱՆ ՏՆՏԵՍԱԿԱՆ ՀԱՆՁՆԱԺՈՂՈՎԻ ՆՈՐՄԱՏԻՎ ԻՐԱՎԱԿԱՆ ԲՆՈՒՅԹԻ ԱԿՏԵՐԻ ԹԱՐԳՄԱՆՈՒԹՅԱՆ, ՀՐԱՊԱՐԱԿՄԱՆ ՈՒՂԱՐԿԵԼՈՒ ԵՎ ՀՐԱՊԱՐԱԿՄԱՆ ԿԱՐԳԸ ՍԱՀՄԱՆԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. **Արտաքին գործերի նախարարություն**
 | **30.06.2021թ.** |
| **N 1111/26782-21** |
| Ի պատասխան ս.թ. հունիսի 30-ի թիվ /10.2/18602-2021 գրության՝ հայտնում ենք, որ ներկայացված «Եվրասիական տնտեսական միության Եվրասիական տնտեսական հանձնաժողովի նորմատիվ իրավական բնույթի ակտերի թարգմանության, հրապարակման ուղարկելու և հրապարակման կարգը սահմանելու մասին» ՀՀ կառավարության որոշման նախագծի վերաբերյալ ընդհանուր առմամբ առարկություններ չկան: Միևնույն ժամանակ, հիմք ընդունելով «Եվրասիական տնտեսական միության մասին» միջազգային պայմանագրի 110-րդ հոդվածում հիշատակված կարգը, որը հաստատվել է Եվրասիական տնտեսական հանձնաժողովի 2014 թվականի սեպտեմբերի 18-ի թիվ 72 որոշմամբ, առաջարկում ենք քննարկման ներկայացված Կարգի նախագծի 2-րդ կետը շարադրել հետևյալ խմբագրությամբ՝ «Թարգմանությունների կենտրոնը «Եվրասիական տնտեսական միության մասին» միջազգային պայմանագրի 110-րդ հոդվածին համապատասխան` Եվրասիական տնտեսական միության Եվրասիական տնտեսական հանձնաժողովի հետ կնքում է թարգմանական ծառայությունների մատուցման պայմանագիր (այսուհետ՝ Պայմանագիր)՝ թարգմանությունն իրականացնելու նպատակով: Պայմանագրի պայմաններն ու դրանով նախատեսվող դրույթները սահմանվում են Թարգմանությունների կենտրոնի և Եվրասիական տնտեսական հանձնաժողովի միջև բանակցություների արդյունքում՝ հաշվի առնելով ողջամիտ ժամկետներում արդյունավետ թարգմանություն իրականացնելու անհրաժեշտությունը»:  | **Ընդունվել է**Նախագծում կատարվել է համապատասխան փոփոխություն: |
| 1. **Ֆինանսների նախարարություն**
 | **07.07.2021թ.** |
| **N 01/5-1/11066-2021** |
| «Եվրասիական տնտեսական միության Եվրասիական տնտեսական հանձնաժողովի նորմատիվ իրավական բնույթի ակտերի թարգմանության, հրապարակման ուղարկելու և հրապարակման կարգը սահմանելու մասին» Կառավարության որոշման նախագծի վերաբերյալ հայտնում ենք, որ մեր իրավասությունների շրջանակում դիտողություններ և առաջարկություններ չունենք:  |  |
| 1. **Էկոնոմիկայի նախարարություն**
 | **14.07.2021թ.** |
| **N 01/9947-2021** |
| Ի պատասխան Ձեր գրության՝ հայտնում ենք, որ ՀՀ էկոնոմիկայի նախարարությունը «Եվրասիական տնտեսական միության եվրասիական տնտեսական հանձնաժողովի նորմատիվ իրավական բնույթի ակտերի թարգմանության, հրապարակման ուղարկելու և հրապարակման կարգը սահմանելու մասին» ՀՀ կառավարության որոշման նախագծի վերաբերյալ առաջարկություններ և առարկություններ չունի։ |  |